Publication: Magyar Közlöny
Issue: MK-2002-86 (Year: 2002, Number: 86)
Era: 1990-2004
Section: a 2/2002. (VI. 20.) GKM rendelethez
Paragraph Index: 46

4. Szerkezet 4.1. A hosszúságmérõk és kiegészítõ tartozékaik szerkezetének megfelelõ kialakításúnak és stabilnak kell lennie, a kivitelezését gondosan kell elvégezni. 4.2. A hosszúságmérõk keresztmetszeti méretének és formájának olyannak kell lennie, hogy rendeltetésszerû használat mellett a mérõeszköz pontossági osztályának megfelelõ pontosságú mérések elvégezhetõk legyenek. 4.3. A véglapos hosszúságmérõk határoló felületei síkok legyenek. Ezek a határoló felületek és az osztások legyenek merõlegesek a mérõeszköz hossztengelyére. 4.4. Fából vagy a fáéval egyenlõ, illetve kisebb tartósságú anyagból készült véglapos vagy összetett hosszúságmérõk határoló felületeit fémlappal vagy pánttal kell ellátni, ami kopás- és ütésálló, továbbá megfelelõen van rögzítve a mérõhöz. 4.5. A kiegészítõ tartozékok — mint egy vagy több rögzített vagy mozgatható horog, gyûrû, fogantyú, lemez, csap, rögzítõnyelv, tekercselõ, finombeállító, amelyek megkönnyítik a mérõeszköz használatát és kiterjesztik használhatóságát — azzal a feltétellel engedélyezettek, ha nem okoznak zavart. Tervezésük és a mérõeszközhöz történõ rögzítésük olyan legyen, hogy rendeltetésszerû használat közben gyakorlatilag ne növeljék a mérési pontatlanságot. 4.6. A mérõszalag olyan kiképzésû legyen, hogy amikor a szalag sík felületen kihúzott állapotban van, a szélei gyakorlatilag egyenesek és párhuzamosak legyenek. 4.7. A mérõszalag-tekercselõ tartozékait úgy kell kialakítani, hogy az ne idézhesse elõ a szalag maradandó alakváltozását.

Source: https://magyarkozlony.hu/hivatalos-lapok/63821a445e7d0db9943def50b3602981ac3173e5/dokumentumok/78e350a587dc7c63426c5c84556f9ec4b7a83b39/letoltes